Bootle

Bootle er en by innenfor det administrative distriktet Sefton i Merseyside i England. Byen var tidligere kjent som Bootle-cum-Linacre. I dag er den en forstad til storbyen Liverpool og det ligger 6,5 km fra Liverpools sentrum. Den er sete for fotballklubben Bootle FC. I henhold til folketellingen i 2011 er det 51 394 innbyggere i byen.

Historisk har Bootle vært en del av Lancashire, og byens økonomi har vært sentrert rundt havneanlegget Bootle Docks og tilknyttet industri flere tiår. Bootle Docks er en del av Liverpool Docks, og lokalisert på begge sider av elven Mersey. Bootle Docks er lokalisert i den nordlige enden blant 8 km av Liverpools havneanlegg.

Etymologi 
Stedsnavnet Bootle er avledet fra angelsaksiske Bold eller Botle i betydningen en bolig. Byen er omtalt i Domesday Book (1086) som Boltelai. Ved 1212 hadde stavingen av navnet blitt til Botle. På 1300-tallet er det også nedtegnet varianter som Botull, Bothull og Bothell.

Referanser

Eksterne lenker 
 
 Bootle Today
 Liverpool Street Gallery - Liverpool 20
 Bootles historie

Byer i Merseyside
Sefton
Domesday Book